พ.ร.บ. รับขนทางทะเล ม. 3  ผู้ขนส่ง คืออะไร
ก. บุคคลซึ่งประกอบการรับขนของทางทะเลเพื่อบำเหน็จเป็นทางค้าปกติ โดยทำสัญญากับผู้ส่งของ
ข. บุคคลซึ่งมิได้เป็นคู่สัญญากับผู้ส่งของในสัญญารับขนของทางทะเล แต่ได้รับมอบหมายจากผู้ขนส่งให้ทำการขนส่งของตามสัญญานั้น แม้เพียงชั่วระยะทาง และให้รวมถึงบุคคลอื่นซึ่งผู้ขนส่งอื่นได้มอบหมายช่วงต่อไป
ค. บุคคลซึ่งเป็นคู่สัญญากับผู้ขนส่งในสัญญารับขนของทางทะเล 
ง. ตู้สินค้า ไม้รองสินค้า หรือสิ่งอื่นที่มีลักษณะทำนองเดียวกัน ซึ่งใช้บรรจุ หรือรองรับของ หรือใช้รวมหน่วยการขนส่งของหลายหน่วยการขนส่งเข้าด้วยกัน เพื่อประโยชน์ในการขนส่งทางทะเล
ข้อที่ถูกต้องคือ ก.  
เพราะว่า การค้าระหว่างประเทศ พ.ร.บ. รับขนทางทะเล ม. 3  ผู้ขนส่ง คือ บุคคลซึ่งประกอบการรับขนของทางทะเลเพื่อบำเหน็จเป็นทางค้าปกติ โดยทำสัญญากับผู้ส่งของ 

-  ผู้ส่งของ คือ บุคคลซึ่งเป็นคู่สัญญากับผู้ขนส่งในสัญญารับขนของทางทะเล 
-  ผู้ขนส่งอื่น คือ บุคคลซึ่งมิได้เป็นคู่สัญญากับผู้ส่งของในสัญญารับขนของทางทะเล แต่ได้รับมอบหมายจากผู้ขนส่งให้ทำการขนส่งของตามสัญญานั้น แม้เพียงชั่วระยะทาง และให้รวมถึงบุคคลอื่นซึ่งผู้ขนส่งอื่นได้มอบหมายช่วงต่อไป 
-   ภาชนะขนส่ง คือ ตู้สินค้า ไม้รองสินค้า หรือสิ่งอื่นที่มีลักษณะทำนองเดียวกัน ซึ่งใช้บรรจุ หรือรองรับของ หรือใช้รวมหน่วยการขนส่งของหลายหน่วยการขนส่งเข้าด้วยกัน เพื่อประโยชน์ในการขนส่งทางทะเล 
-   หน่วยการขนส่ง คือ หน่วยแห่งของที่ขนส่งทางทะเลซึ่งนับเป็นหนึ่ง และแต่ละหน่วยอาจทำการขนส่งไปตามลำพังได้ เช่น กระสอบ  ชิ้น  ถัง  ตู้  ม้วน  ลัง  ลูก  ห่อ  หีบ  อัน  หรือหน่วยที่เรียกชื่ออย่างอื่น 

ม. 4 ถ้าปรากฏว่าคู่กรณีฝ่ายหนึ่งฝ่ายใดเป็นผู้มีสัญชาติไทย หรือเป็นนิติบุคคลที่จัดตั้งขึ้นตามกฎหมายไทย ให้ใช้ พ.ร.บ. นี้บังคับ ม. 8 ก่อนบรรทุกของลงเรือ หรือก่อนที่เรือนั้นจะออกเดินทาง ผู้ขนส่งมีหน้าที่ต้อง (1) ทำให้เรือมีสภาพดี (2) จัดให้มีคนประจำเรือ เครื่องมือ  เครื่องใช้  เครื่องอุปกรณ์ และสิ่งจำเป็นให้เหมาะสม (3) จัดระวางบรรทุกให้เหมาะสมและปลอดภัยตามสภาพแห่งของที่จะรับ ม. 10 ผู้ขนส่งต้องใช้ความระมัดระวัง และปฏิบัติการให้เหมาะสมในการบรรทุก การยกขน การเคลื่อนย้าย และการเก็บรักษา
กฎหมายการขนส่งทางทะเลและการเดินเรือ พานิชย์นาวี-กู้ภัยทางทะเล